text: [{"text_idx": "#000002", "text": "Malipayon ug pormal nga giturnover ang usa ka unit nga model house ngadto kang\nJulieta J. Duran, 72 years old, nga aduna'y balatian sa panglawas nga nanimuyo\nsa Purok 2, Barangay Poblacion, San Jose."}, {"text_idx": "#000004", "text": "Asoy ni Nanay Julieta, naka-survive siya sa\nnakalabay nga Super Typhoon Odette diin nahiagoman niini ang makalilisang nga\nkasinatian sa kinabuhi dala sa kalamidad."}, {"text_idx": "#000005", "text": "Matud pa niini nga siya naningkamot sa pagunit sa\nusa ka haligi sa iyang balay aron dili sya madala ug mapalid sa kusog kaayo nga\nhangin diin nagkurog sa katugnaw tungod basa sa ulan sulod sa 6 ka oras ug\nnagpabiling luwas iyang kinabuhi samtang nahugno ang intero nilang pinuy-anan."}, {"text_idx": "#000006", "text": "Dugang pa niya nga siya madasigon ug mapasalamaton\nsa mga personahe sa IOM ug mga opisyal nga naghatag ug tabang kanila ilabi na\nsa pagtukod ug maslig.on nga balay laban sa kalamidad nga bagyo."}, {"text_idx": "#000007", "text": "Katimbang niini nga programa ang Provincial\nGovernment ubos sa kadumalahan ni Governor Kaka Bag-ao nga padayong naghatud sa\nserbisyo ug panginahanglanon sa katawhan sa probinsya."}]